CELEX: 62016TN0247
Language: lt
Date: 2016-05-13 00:00:00
Title: Byla T-247/16: 2016 m. gegužės 13 d. pareikštas ieškinys byloje Trasta Komercbanka ir kt./ECB

25.7.2016   
            
            
               LT
            
            
               Europos Sąjungos oficialusis leidinys
            
            
               C 270/51
            
         2016 m. gegužės 13 d. pareikštas ieškinys byloje Trasta Komercbanka ir kt./ECB
   
   (Byla T-247/16)
   (2016/C 270/58)
   Proceso kalba: anglų
   
      Šalys
   
   
      Ieškovai: Trasta Komercbanka AS (Ryga, Latvija) ir 6 kiti, atstovaujami advokatų O. Behrends, L. Feddern ir M. Kirchner
   
      Atsakovas: Europos Centrinis Bankas
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2016 m. kovo 3 d. ECB sprendimą panaikinti Trasta Komercbanka AS banko licenciją ir
            
         
               —
            
            
               priteisti iš atsakovo visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi šešiais pagrindais.
   
               1.
            
            
               Pirmasis ieškinio pagrindas susijęs su tuo, kad ECB kruopščiai ir nešališkai neišnagrinėjo ir neįvertino visų faktinių aplinkybių, įskaitant tai (tačiau tuo neapsiribojant), kad ECB tinkamai neatsižvelgė į faktą, jog Latvijos vietos priežiūros institucijos pateikta informacija ir dokumentai buvo netikslūs.
            
         
               2.
            
            
               Antrasis ieškinio pagrindas susijęs su tuo, kad ECB pažeidė proporcingumo principą, nepripažinusi, jog galimos alternatyvios priemonės.
            
         
               3.
            
            
               Trečiasis ieškinio pagrindas susijęs su tuo, kad ECB pažeidė vienodo požiūrio principą.
            
         
               4.
            
            
               Ketvirtasis ieškinio pagrindas susijęs su tuo, kad ECB pažeidė BPM reglamento (1) 19 straipsnį ir 75 konstatuojamąją dalį ir piktnaudžiavo įgaliojimais (détournement de pouvoir).
            
         
               5.
            
            
               Penktasis ieškinio pagrindas susijęs su tuo, kad ECB pažeidė teisėtų lūkesčių ir teisinio saugumo principus.
            
         
               6.
            
            
               Šeštasis ieškinio pagrindas susijęs su tuo, kad ECB pažeidė procedūrines taisykles, tarp jų – teisę būti išklausytam, teisę susipažinti su byla, teisę į tinkamai motyvuotą sprendimą, BPM pagrindų reglamento (2) 83 straipsnio 1 dalį ir teisę į sąžiningą administracinę procedūrą.
            
         
      (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).
   
      (2)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014, p. 1).